stanford-oval/wikipedia huggingface dataset:
1664
Syntyneitä

24. tammikuuta – John Vanbrugh, brittiläinen arkkitehti ja näytelmäkirjailija (k. 1726)
6. helmikuuta – Mustafa II, Osmanien valtakunnan sulttaani (k. 1703)
26. helmikuuta – Nicolas Fatio de Duillier, sveitsiläinen matemaatikko (k. 1753)
6. huhtikuuta – Arvid Horn, suomalaissyntyinen valtiomies Ruotsin kuningaskunnan palveluksessa (k. 1742)
31. toukokuuta – Henrik Spåre, ruotsalainen everstiluutnantti (k. 1747)
3. kesäkuuta – Rachel Ruysch, alankomaalainen taidemaalari (k. 1751)
15. kesäkuuta – Jean Meslier, ranskalainen katolinen pappi, kirjailija ja valistusfilosofi (k. 1733)
2. elokuuta – Axel Gyllenkrok, ruotsalainen vapaaherra (k. 1730)
Jean Louis Bousquet, ranskalaissyntyinen Ruotsin armeijan kenraali (k. 1747)
Hans Henrik von Liewen, ruotsalainen kenraali ja valtaneuvos (k. 1733)
Thomas Newcomen, englantilainen seppä, insinööri ja keksijä (k. 1729)
Maria Guyomar de Pinha, Thaimaan Ayatthayanin kuningaskunnan hovissa orjana toiminut portugalilais-bengalilaistaustainen kokki (k. 1730)
Daniel Purcell, englantilainen säveltäjä ja urkuri (k. 1717)
Kuolleita

20. helmikuuta – Corfitz Ulfeldt, tanskalainen kreivi ja poliitikko (s. 1606)
19. maaliskuuta – Ivan Vyhovskyi, Ukrainan Kasakkahetmanaatin hetmani
23. huhtikuuta – Nicolaus Nycopensis, suomalainen logiikan, runouden ja teologian professori ja Viipurin piispa
15. heinäkuuta – Georg Alanus, suomalainen luonnontieteen professori (s. 1609)
16. heinäkuuta – Andreas Gryphius, saksalainen näytelmäkirjailija ja runoilija (s. 1616)
27. elokuuta – Francisco de Zurbarán, espanjalainen taidemaalari (s. 1598)
Knut Lilliehöök, ruotsalainen virkamies, sotilas ja maaherra
Amica (ooppera)

Amica. Pietro Mascagni, oopperan juliste, tekijä tuntematon.
Amica on Pietro Mascagnin säveltämä kaksinäytöksinen ranskankielinen ooppera. Se kantaesitettiin säveltäjän johdolla Monte Carlossa 16. maaliskuuta 1905. Amican roolin tulkitsi Geraldine Farrar. Teoksen libretto on Paul Bérelin käsialaa. Italiankielinen versio (libretto: Giovanni Targioni-Tozzetti) esitettiin ensi kertaa 13. toukokuuta 1905 Rooman Teatro Costanzissa.
Veristisen draaman tapahtumat sijoittuvat noin vuoden 1900 Savoijiin.
Aiheesta muualla

Allmusic.com: Amica, opera (dramma) in 2 acts (englanniksi)
Oliver, Michael: Mascagni Amica Gramophone. Viitattu 3.8.2018.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Amica (opera)
Käännös suomeksi
Air Canada Jetz

Air Canada Jetz Airbus A320
Air Canada Jetz on Montrealissa, Quebecissa, Kanadassa sijaitseva tilauslentoyhtiö. Se tarjoaa business-luokan palveluita yritysasiakkaille, ammattilaisurheilujoukkueille ja viihdetaiteilijoille.
Historia

Lentoyhtiö perustettiin 31. lokakuuta vuonna 2001. Yhtiö on täysin Air Canadan omistama. Perustamisesta lähtien yhtiön johdossa on toiminut Robert Perreault, joka aikaisemmin johti Air Alliance -lentoyhtiötä. NHL-kauden 2006–2007 aikana Jetz kuljetti useita joukkueita, kuten Vancouver Canucks, Calgary Flames, Edmonton Oilers, Ottawa Senators, Montreal Canadiens ja Toronto Maple Leafs. Vuosina 2005-2006 Jetz kuljetti NBA-joukkuetta Toronto Raptors. Jetz on myös kuljettanut useita muusikoita heidän kiertueillaan Pohjois-Amerikassa, kuten U2 ja Rolling Stones.
Laivasto

Air Canada Jetzin laivastoon (vuonna 2023) kuuluu kolme Airbus A319-konetta, joissa on 58 business-luokan matkustajapaikkaa.
Aiheesta muualla

Air Canada Jetz
Alkalikiviainesreaktio

Alkalikiviainesreaktio eli AKR (englanniksi alkali-aggregate reaction, AAR) on kemiallinen reaktio, jossa kiviaineksen tietyt mineraalit sekä sementtikiven huokosveden alkalit ja hydroksyyli-ionit reagoivat keskenään aiheuttaen betonin rapautumista. Reaktiossa syntyy reaktiotuotteena alkaligeeliä. Alkaligeeli imee herkästi vettä ympäristöstään, jonka seurauksena se alkaa paisua.  Alkaligeelin paisumisen tuloksena betoniin aiheutuu sisäisiä jännityksiä, jotka voivat aiheuttaa betonin halkeilua. Lisäksi alkaligeeliä voi alkalikiviainesreaktion seurauksena myös tihkua sekä saostua betonin pintaan.
Betonin pinnassa alkalikiviainesreaktion aiheuttamia halkeamia
Mikäli betoni on erittäin huokoista tai siinä on halkeamia, voivat ulkoisista lähteistä tulevat alkalit lisätä alkaligeelin paisumista. Ulkoisia alkalilähteitä ovat yleensä suolat, joita käytetään liukkauden torjunnassa, pohjavesi, merivesi sekä teollisuusprosesseissa käytetty vesi.
Reaktion aiheuttamaa halkeilua ei välttämättä silmämääräisesti huomaa. Kuitenkin tarpeeksi pitkälle edettyään sen voi huomata betonin pinnassa olevasta verkkomaisesta tai epäsäännöllisestä halkeilusta. Kun reaktio on edennyt pitkälle, saattaa se betonin sisällä olla jo niin voimakas, että halkeamat jatkuvat betonin pintaan asti. Halkeilun seurauksena esimerkiksi betonin pakkasrapautumisen riski kasvaa.
Jotta alkalikiviainesreaktio voi ylipäänsä tapahtua, tulee betonin suhteellisen kosteuden olla vähintään 80 prosenttia. Kosteuden lisäksi kiviaineksen tulee olla reaktiivista sekä alkalisuuden suhteellisen korkeaa, jotta reaktio toteutuu. Reaktio ei siis voi käynnistyä, mikäli yksikin näistä kolmesta ehdosta puuttuu.
Betonin vaurioitumisnopeuteen vaikuttavat olennaisesti lämpötila, betonin suhteellinen kosteus, käytetty sementti sekä kiviaineksen laatu eli vallitsevat olosuhteet. Nopeimmin, jopa noin 2-5 vuodessa, reaktio tapahtuu suotuisten olosuhteiden vallitessa kivilajeissa, jotka sisältävät piitä. Hitaammin, noin 10-20 vuodessa, reagoivat kalkkikivi sekä hiekkakivi. Alkalikiviainesreaktiota on tähän mennessä havaittu kotimaisilla betonilaaduilla Suomen ilmastossa vasta noin 30-40 käyttövuoden jälkeen. Alkalikiviainesreaktio voidaan todeta luotettavasti ainoastaan ohuthietutkimuksella.
Alkalikiviainesreaktion tyypit ja toiminta

Alkalikiviainesreaktiot jaetaan kolmeen eri ryhmään sen mukaan, mikä kiviaines reaktioon osallistuu. Ryhmät ovat:
Alkalipiidioksidireaktio (alkali-silica reaction)
Ensimmäinen havaittu ja eniten tutkittu AKR:n muoto. Sitä syntyy heikosti kiteytyneiden piidioksidi muotojen ja betonin huokosveden sisältämän hydroksyyli- ja alkali-ionien reagoidessa. Reaktiossa syntyy kalsiumsilikaattigeeliä, jonka kyky imeä vettä aiheuttaa geelin paisumista. Paisuminen taas aiheuttaa betonin huokosverkostoihin painetta, joka riittävän suureksi kasvaessaan aiheuttaa betoniin sisäistä säröilyä. Reaktion nopeus riippuu piidioksidin muodosta sekä veden alkalihydroksidipitoisuudesta.
Alkalisilikaattireaktio (alkali-silicate reaction)
Hyvin samankaltainen kuin alkalipiioksidireaktio, mutta puhtaan piidioksidin sijaan kivessä on silikaattimineraalien ja piidioksidin sekafaasi. Paisumista aiheuttava reaktio on sama kuin alkalipiidioksidireaktiossa, mutta vettä imevän geelin toiminnassa ja reaktiotuotteissa on eroja. Kolmesta alkalikiviainesreaktioista alkalisilikaattireaktio on hitain.
Alkalikarbonaattireaktio (alkali-carbonate reaction)
Esiintyy savipitoisissa dolomiittikivissä. Reaktiossa kalsiumkarbonaatti ja magnesiumkarbonaatti hajoavat samanaikaisesti betonin alkaliliuoksessa. Betonin säröily ei johdu piioksidireaktion tapaan muodostuneen geelin, vaan saven paisumisesta. Saven mineraalit imevät vettä ja aiheuttavat paisumista. Paisuminen on nopeaa ja aiheuttaa voimakasta betonin halkeilua.
Alkalikiviainesreaktion esiintyminen

Alkalikiviainesreaktiota esiintyy enimmäkseen uimahalleissa, mutta aika ajoin sitä esiintyy myös silloissa, padoissa, perustuksissa sekä pysäköintihalleissa. Uimahalleissa aiheuttajana on yleensä korkea suhteellinen kosteus. Siltojen kohdalla aiheuttajina ovat puolestaan ulkoiset rasitukset (aurinko, sade, pakkanen) sekä siltojen raudoitus.
Alkalikiviainesreaktiota on pidetty Suomessa harvinaisena ja sitä on havaittu lähinnä siis altaiden vaurioina uimahalleissa. Suomen ilmaston, kallioperän sekä Suomessa käytettyjen kivilaatujen ominaisuuksien on oletettu tekevän ilmiön syntymisestä epätodennäköistä. Kylmän ilmaston takia alkalikiviainesreaktio on Suomessa hitaampaa kuin lämpimämmän ilmaston maissa. Korkeassa alkali- ja kosteuspitoisuudessa myös suomalainen kiviaines reagoi ja rapauttaa betonia.
Alkalikiviainesreaktion estäminen

Reaktio voidaan estää, tai sen etenemistä hidastaa estämällä veden tunkeutuminen betonin halkeamiin ja kapillaaritiehyihin.
Uimahallien altaita on vielä 2000-luvulle asti rakennettu ilman vedeneristämistä, joka on myös todennäköinen syy altaiden huonoon kuntoon. Myös uimahallin ja veden lämpötilojen ollessa korkeat, reaktion vaikutukset kiihtyvät. Alkalikiviainesreaktion merkkejä on löydetty laboratoriokokeissa useissa vedeneristämättömissä uimahalleissa.
Almería

| Almería |
| --- | --- |

 lippu:  vaakuna
 Almería
 Koordinaatit: 36°50′25″N, 2°28′05″W 
Valtio:  Espanja
Itsehallintoalue:  Andalusia
Maakunta:  Almería
Väkiluku (2015):  194 203
Infobox OKVirheellinen NIMI-arvo: 
Näkymä kaupunkiin ja satamaan.
Almería on kaupunki Välimeren rannalla Andalusiassa, Kaakkois-Espanjassa. Se on samannimisen maakunnan pääkaupunki. Kaupungissa on 193 000 asukasta (2015).
Historiaa

Almería on saanut nimensä Al-Merayan linnoituksesta. Córdoban kalifi Abd ar-Rahman III perusti kaupungin vuonna 955 valtakuntansa satamakaupungiksi. Almería kärsi monista piirityksistä ristiretkien aikaan, mutta kristityt saivat sen hallintaansa vasta sen antauduttua Ferdinand ja Isabella Katolilaiselle 26. joulukuuta 1489.
Almería kärsi 1500-luvulla monista luonnonkatastrofeista, joista erityisesti vuoden 1522 maanjäristys tuhosi kaupunkia. Lisäksi barbareskimerirosvojen hyökkäykset olivat yleisiä ja jatkuivat 1700-luvun alkuun. Tämän jälkeen alueelta löytyi rikkaita rautaesiintymiä, joiden myötä kaupunkiin asettui ranskalaisia ja brittiläisiä yrityksiä.
Almeríassa alkoi 1950-luvulla uusi taloudellinen nousu turismin ja maatalouden ansiosta. Kaupungissa on elintarviketeollisuuden lisäksi metalli- ja kemianteollisuutta.
Almerían ilmasto on kuiva ja aurinkoinen. Maakunnassa sijaitsee Euroopan ainoa hiekka-aavikko sekä Cabo de Gata-Níjarin luonnonpuisto. Almeríassa on kuvattu yli 500 elokuvaa, muun muassa westernejä Desierto de Tabernasissa noin 30 km:n päässä Almeríasta, jossa sijaitsee lavastettu Villin lännen kaupunki.
Kuvia

Alcazaba de Almería on peräisin maurien ajalta.
Alcazaba de Almería
Palacio Episcopal
Rautatieasema
Rambla de Almería
Playa de Zapillo
Aiheesta muualla

Kuvia tai muita tiedostoja aiheesta Almería Wikimedia Commonsissa
Alexander Hurd

| Mitalit> Maa:   Kanada.Miesten pikaluistelu. Olympialaiset  | Mitalit> Maa:   Kanada.Miesten pikaluistelu. Olympialaiset  | Mitalit> Maa:   Kanada.Miesten pikaluistelu. Olympialaiset  | Maa:   Kanada> Miesten pikaluistelu. |
| --- | --- | --- | --- |
|  Hopeaa | Lake Placid 1932 | 1 500 m |  |
|  Pronssia | Lake Placid 1932 | 500 m |  |
Alexander Brengle Hurd  (21. heinäkuuta 1910 Montréal – 28. toukokuuta 1982 Tampa, Yhdysvallat) oli kanadalainen pikaluistelija ja olympiamitalisti.
Hurd ylsi hopealle 1 500 metrillä ja pronssille 500 metrillä Lake Placidin talviolympialaisissa 1932. Lisäksi hän sijoittui 10 000 metrillä seitsemänneksi ja karsiutui loppukilpailusta 5 000 metrillä.
Henkilökohtaiset ennätykset

500 m: 43,8 (1934)
1 500 m: 2.27,1 (1934)
5 000 m: 8.50,6 (1934)
10 000 m: 19.20,0 (1934)
Anna Jøsendal

Anna Jøsendal vuonna 2022.
Anna Langås Jøsendal (s. 29. huhtikuuta 2001) on norjalainen jalkapalloilija. Hän on pelipaikaltaan hyökkääjä. Hän on pelannut useissa Norjan nuorisomaajoukkueissa. Hän pelasi Norjan naisten maajoukkueessa kaksi ensimmäistä maaotteluaan kesäkuussa 2022 Uutta-Seelantia ja Tanskaa vastaan. EM-kilpailuissa 2022 hän pääsi vähäksi aikaa kentälle ottelussa Pohjois-Irlantia vastaan. Hän on kesäkuun 2023 loppuun mennessä pelannut kahdeksan naisten maaottelua.
Jøsendal edusti kotimaassaan Avaldsnesia, kunnes hän kaudeksi 2022 siirtyi Rosenborgiin.
Antigonos III

Antigonos III oli Makedonian kuningas vuosina 229–221 eaa. Hän oli Antigonos Gonatasin veljenpoika. Demetrios II:n kuoltua Antigonoksesta tuli Demetrioksen pojan Filippos V:n holhooja. Vuonna 227 eaa. Antigonos meni naimisiin Demetrioksen vaimon Fthian kanssa ja syrjäytti nuoren Filippoksen.
Antigonos tuki Akhaian liittoa Aitolian liittoa ja Spartaa vastaan. Antigonos kukisti Spartan Kleomenes III :n Sellasian taistelussa vuonna 222 eaa.
| 0 | 1 | 2 |
| --- | --- | --- |
| Edeltäjä: Demetrios II | Makedonian kuningas Antigonidien hallitsijasuku | Seuraaja: Filippos V |
Agent X

| Agent X |
| --- | --- |

Tyyli:   toiminta  draama 
Kestoaika:  60 min
Luoja(t):  William Blake Herron
Pääosissa:   Sharon Stone  Jeff Hephner  Jamey Sheridan  John Shea  Mike Colter  Gerald McRaney 
Alkuperämaa:   Yhdysvallat
Alkuperäiskieli:  englanti
Verkko:   TNT
Esitetty:  8. marraskuuta 2015  – 27. joulukuuta 2015
Tuotantokausia:  1
Jaksoja:  10
Tuotanto
Tuottaja(t):   Paul F. Bernard  Glenn P. Klekowski  Hilton Smith 
Vastaava(t) tuottaja(t):   Suzann Ellis  Jesse Alexander  Armyan Bernstein  William Blake Herron  Sharon Stone 
Ohjaaja(t):   Peter O'Fallon  Kevin Bray  Uta Briesewitz  Félix Enríquez Alcalá  Rod Holcomb  John Terlesky  Jeff Wadlow 
Käsikirjoittaja(t):   William Blake Herron  Samantha Stratton  Jesse Alexander  Mark A. Altman  Steven Kriozere  Robert David Port  Anslem Richardson 
Säveltäjä(t):   Paul Linford  Trevor Rabin 
Kuvaaja(t):   Edward J. Pei  Joel Ransom 
Tuotantoyhtiö(t):   Beacon Pictures  Turner Original Productions 
Aiheesta muualla
IMDb 
Agent X on yhdysvaltalainen toiminta-draamasarja, jonka on luonut William Blake Herron. Sarjan esittäminen aloitettiin Yhdysvalloissa 8. marraskuuta 2015.
TNT ilmoitti lopettavansa sarjan yhteen kauteen joulukuussa 2015.
Juoni

Astuttuaan Yhdysvaltain varapresidentin virkaan Natalie Maccabee (Sharon Stone) saa tietää, että perustuslaissa on salainen pykälä, joka laajentaa varapresidentin valtaa päättää minkälaisiin valtion turvallisuuteen liittyviin tehtäviin salainen Agentti X, John Case (Jeff Hephner) lähetetään. Agentti X:n vastuulle kuuluvat pääsääntöisesti tehtävät, joihin esimerkiksi CIA tai FBI eivät pysty koskemaan.
Näyttelijät

| 0 | 1 | 2 |
| --- | --- | --- |
|  Sharon Stone  | … |  varapresidentti Natalie Maccabee   |
|  Jeff Hephner  | … |  Agentti X / John Case   |
|  Jamey Sheridan  | … |  Edwin Stanton   |
|  John Shea  | … |  presidentti Thomas Eckhart   |
|  Mike Colter  | … |  Miles Lathem   |
|  Gerald McRaney  | … |  Malcolm Millar   |
|  Olga Fonda  | … |  Olga Petrovka   |
|  James Earl Jones  | … |  korkeimman oikeuden puheenjohtaja Caleb Thorne   |
|  Andrew Howard  | … |  Nicolas Volker / Raymond Marks   |
Tuotanto

Sarjan pilottijakso kuvattiin Vancouverissa.
Vastaanotto

Metacritic antoi sarjalle arvosanaksi 43/100 pistettä. Rotten Tomatoesin arvostelijat antoivat arvosanaksi 28 % ja sivuston käyttät 56 %.
Aiheesta muualla

Agent X Internet Movie Databasessa (englanniksi)
Alissa Johnson

Alissa Johnson
Alissa Johnson (s. 28. toukokuuta 1987 Platsburg) on yhdysvaltalainen uransa lopettanut mäkihyppääjä. Hän aloitti kilpailemisen FIS-kilpailuissa vuonna 2003. Continental Cupissa hän kilpaili ensimmäisen kerran vuonna 2004, ja saavutti ensimmäisen voittonsa syyskuussa 2008 Lillehammerissa. Liberecin MM-kilpailuissa 2009 sekä Oslon MM-kilpailuissa 2011 Johnson sijoittui 20:nneksi. Maailmancupissa hän kilpaili ensimmäisen kerran Lillehammerissa joulukuussa 2011 sijoittuen 19:nneksi. Parhaimmillaan hän on sijoittunut maailmancupissa 15:nneksi Val di Fiemmessä tammikuussa 2012.
Johnson lopetti uransa mäkihyppääjänä vuonna 2014.
Wikimedia Commonsissa on kuvia tai muita tiedostoja aiheesta .
Alexander Heubel

Omakuva vuodelta 1846, Latvian kansallinen taidemuseo
Mooses, Aaron ja Hur vuodelta 1837, Latvian kansallinen taidemuseo
Alexander Heubel tai Aleksandrs Heibels (9. huhtikuuta 1813 Limbaži  - 22. tammikuuta 1847 Riika) oli latvialainen, kansallisuudeltaan baltiansaksalainen taidemaalari. Tyylisuunnaltaan hän edusti romantiikkaa.
Taiteellisen alkuopetuksensa Heubel sai kotikaupungissaan muotokuvamaalari Georg Heinrich Büttneriltä. Hän pääsi jatkamaan opintojaan Dresdeniin ja Düsseldorfin taideakatemiaan. Opintojen kustannuksissa auttoi riikalainen kauppias ja taiteen ystävä  Friedrich Wilhelm Brederlo. Erityisesti Düsseldorfissa suoritetut opinnot olivat Heubelin kehitykselle tärkeitä. Hänen opiskeluaikanen päätyönsä on Raamatun kertomuksiin perustuva Mooses, Aron ja Hur .
Vuonna 184 Heubel matkusti opiskelukaverinsa kanssa Roomaan. Roomassa hän maalasi keisarinna Alexandran tilaamia maalauksia. Vuodelta 1845 on merkintä, että Heubel oli sairastunut. Sairautena oli tuberkuloosi. Hän matkusti takaisin Riikaan, missä maalasi omakuvansa.
Aiheesta muualla

http://www.hellenicaworld.com/Art/Paintings/en/AlexanderHeubel.html
Anna Englund

| Anna Englund> Henkilötiedot |
| --- | --- |
Syntynyt: 1980
Ammatti:  kirjailija, elintarviketieteiden kandidaatti
Kirjailija
Esikoisteos:  Lautapalttoo
Aiheesta muualla
Anna Englund  / Siltala
Löydä lisää kirjailijoitaKirjallisuuden teemasivulta
Anna Englund (s. 1980) on suomalainen kokkolalaislähtöinen kirjailija.
Englundin esikoisteos on Siltalan julkaisema romaani Lautapalttoo. Teos oli yksi Helsingin Sanomien esikoiskirjapalkinnon ehdokkaista 2022.
Teokset

Lautapalttoo.  Siltala, 2022.  ISBN 978-952-234-984-2.
Anna Elisabeth Blomberg

Anna Elisabeth Blomberg (5. elokuuta 1880 Espoo – 9. kesäkuuta 1947 Porvoo) oli suomalainen valokuvaaja ja valokuvaamon omistaja Porvoossa 1911–1942. Blomberg kuvasi 1920- ja 1930-luvulla Johan Ludvig Runebergin ja Fredrika Runebergin kotia Porvoossa sisältä ja ulkoa. Hänen puolisonsa oli mekaanikko Otto W. Blomberg, ja heidän lapsiaan olivat Gunnel Blomberg ja valokuvaaja Karin Nyblin (s. 1908).
Elämäkerta

Blomberg työskenteli Eric Sundströmin valokuvaamossa Helsingissä 1905–1911. Kun Sundström oleskeli Ruotsissa 1907–1911, Blomberg vastasi valokuvaamon toiminnasta. Hän avasi oman valokuvaamon 1911 Porvooseen. Se toimi Kulmakuja 5:ssä  1911–1916 ja Runeberginkatu 33:ssa 1916–1966. Vuoteen 1942 Blomberg omisti valokuvaamon yksin, ja sen jälkeen mukaan omistajiksi tulivat valokuvaajat Ethel Rikberg ja Annie Grefberg.
Blombergin valokuvia on muun muassa Museoviraston historiallisessa kuva-arkistossa (17 muotokuvaa), Porvoon museossa (henkilökuvia ja maisemia) sekä Svenska litteratursällskapetin arkistossa. Kokoelma Fotografier från Anna Blombergs fotoateljé i Borgå (1930) Svenska litteratursällskapetin arkistossa koostuu reprokuvista J. L. ja Fredrika Runebergista ja heidän piiristään sekä heidän kotiaan sisältä ja ulkoa esittävistä kuvista. Valokuvasarja on otettu 1930-luvun alussa ja koostuu lasi- ja nitraattinegatiiveista.
Käännös suomeksi
Aplu

Aplu tai Apulu on etruskien ukkosen ja salamoiden jumala. Aplun esikuvana on ollut kreikkalaisten Apollon.  Aplu kuvataan yleensä alastomaksi, lukuun ottamatta vaippaa tai viittaa, joka peittää osan hänen vartalostaan. Hänellä on laakeriseppele päässään ja kädessään laakeripuinen sauva. Aplu esiintyy useissa myyteissä, mutta hänen palvonnastaan ei ole tarkempaa tietoa.
Andamaanienräikkä

| Andamaanienräikkä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Rantakanat Rallidae
Suku::  Räikät Rallina
Laji::  canningi
Kaksiosainen nimi
 Rallina canningi  (Blyth, 1863) 
Katso myös
   Andamaanienräikkä Wikispeciesissä   Andamaanienräikkä Commonsissa 
Infobox OKNimi-testi OKIUCN-testi OK: 
Andamaanienräikkä (Rallina canningi) on Intialle kuuluvan Andamaanien saariryhmän kotoperäinen rantakana. Edward Blyth kuvaili lajin holotyypin Andamaanien Port Canningista vuonna 1863.
Ampumahiihdon maailmancup 2002–2003

Ampumahiihdon maailmancup 2002–2003 alkoi 5. joulukuuta Ruotsin Östersundista ja päättyi 23. maaliskuuta Venäjän Hanty-Mansijskiin.
| 0 | 1 | 2 |
| --- | --- | --- |
Ampumahiihdon maailmancup 2002–2003
| Laji | Miehet | Naiset |
Voittaja
| Kokonaiscup |  Ole Einar Bjørndalen |  Martina Glagow |
| Pikakilpailucup |  Ole Einar Bjørndalen |  Sylvie Becaert |
| Takaa-ajocup |  Ole Einar Bjørndalen |  Martina Glagow |
| Normaalimatkacup |  Halvard Hanevold |  Linda Tjørhom |
| Yhteislähtöcup |  Ole Einar Bjørndalen |  Albina Ahatova |
| Viesticup |  Valko-Venäjä |  Venäjä |
| Maiden välinen cup |  Norja |  Venäjä |
| Biathlon Trophy-palkinto |  Ole Einar Bjørndalen |  Jekaterina Dafovska |
Kilpailut
Kilpailupaikat: 10
Henkilökohtaiset kilpailut: 23
Viestit: 8
← 2001–2002 2003–2004 →
Kilpailukalenteri

Ohjelmaan kuului yhdeksän kilpailuviikonloppua, sekä maailmanmestaruuskilpailut. Oberhofissa, Ruhpoldingissa ja Anterselvassa kilpailluista kilpailuista laskettiin myös oma pieni kiertuecup "Biathlon Trophy". Kaudella kokeiltiin ensimmäistä kertaa myös sekaviesti-kilpailua Ruhpoldingissä. Tästä ei kuitenkaan jaettu maailmancupin pisteitä.
| Paikka | Päivät | Pikakilpailu | Takaa-ajo | Normaalimatka | Yhteislähtö | Viesti |
| --- | --- | --- | --- | --- | --- | --- |
|  Östersund | 5.–8.12. | ● | ● |  |  | ● |
|  Pokljuka /  Östersund | 11.–15.12. | ● | ● |  |  | ● |
|  Osrblie | 19.–22.12. | ● | ● |  |  | ● |
|  Oberhof | 8.–12.1. | ● |  |  | ● | ● |
|  Ruhpolding | 15.–19.1. | ● | ● |  |  | ● (● sekaviesti) |
|  Anterselva | 23.–26.1. |  |  | ● | ● | ● |
|  Lahti | 8.–9.2. | ● |  |  | ● |  |
|  Holmenkollen | 13.–16.2. | ● | ● |  |  | ● |
|  Östersund | 20.-23.2. | ● | ● | ● |  |  |
|  Hanty-Mansijsk | 15.–23.3. | ● | ● | ● | ● | ● |
| Yhteensä | Yhteensä | 9 | 7 | 3 | 4 | 8 |
Ampumahiihdon maailmancup 2003–2004

Ampumahiihdon maailmancup 2003–2004 alkoi 4. joulukuuta Suomen Kontiolahdelta ja päättyi 14. maaliskuuta Norjan Holmenkollenille.
| 0 | 1 | 2 |
| --- | --- | --- |
Ampumahiihdon maailmancup 2003–2004
| Laji | Miehet | Naiset |
Voittaja
| Kokonaiscup |  Raphaël Poirée |  Liv Grete Poirée |
| Pikakilpailucup |  Raphaël Poirée |  Liv Grete Poirée |
| Takaa-ajocup |  Raphaël Poirée |  Liv Grete Poirée |
| Normaalimatkacup |  Raphaël Poirée |  Olga Pyljova |
| Yhteislähtöcup |  Raphaël Poirée |  Liv Grete Poirée |
Viesticup:  Norja
| Maiden välinen cup |  Norja |  Venäjä |
Kilpailut
Kilpailupaikat: 10
Henkilökohtaiset kilpailut: 26
Viestit: 4
Perutut kilpailut: 1
← 2002–2003 2004–2005 →
Kilpailukalenteri

Ohjelmaan kuului yhdeksän kilpailuviikonloppua, sekä maailmanmestaruuskilpailut.
| Paikka | Päivät | Pikakilpailu | Takaa-ajo | Normaalimatka | Yhteislähtö | Viesti |
| --- | --- | --- | --- | --- | --- | --- |
|  Kontiolahti | 4.–7.12. | ● | ● |  |  | ● |
|  Hochfilzen | 12.–14.12. | ● | ● |  |  | ● |
|  Osrblie | 18.–21.12. | ● | ● | ● |  |  |
|  Pokljuka | 7.–11.1. | ● | ● |  | ● |  |
|  Ruhpolding | 14.–18.1. | ● | ● |  |  | ● |
|  Anterselva | 21.–25.1. | ● |  | ● | ● |  |
|  Oberhof | 7.–15.2. | ● | ● | ● | ● | ● |
|  Lake Placid | 27.–29.2. | ● | ● |  |  |  |
|  Fort Kent | 3.–6.3. | ● | ● |  | ● |  |
|  Holmenkollen | 16.–19.3. | ● | ● |  | Peruutettu |  |
| Yhteensä | Yhteensä | 10 | 9 | 3 | 4 | 4 |
Anna Jurkiewicz

| Anna Jurkiewicz |
| --- | --- |

Henkilötiedot
Syntynyt: 9. helmikuuta 1984 (ikä 40) Oświęcim, Puola
Kansalaisuus:   Puola
Taitoluistelija
Pituus:  155 cm
Valmentaja(t):  Dorota Siudek Mariusz Siudek
Entiset valmentajat:  Iwona Mydlarz-Chruscinska
Koreografi(t):  Sylwia Nowak-Trebacka
Luisteluseura:  UKLF Unia Oswiecim
Aloittanut:  1990
Henkilökohtaiset parhaat pisteet (ISU)
Pisteet yhteensä:  130,29 MM 2009
Lyhytohjelma:  45,60 MM 2009
Vapaaohjelma:  84,69 MM 2009
Anna Jurkiewicz (s. 9. helmikuuta 1984 Oświęcim) on puolalainen taitoluistelija. Hän on nelinkertainen (2007–2009, 2011) Puolan-mestari. Lisäksi hän oli neljästi junioritason Puolan-mestari.
Aiheesta muualla

Kuvia tai muita tiedostoja aiheesta Anna Jurkiewicz Wikimedia Commonsissa
Viralliset sivut (Arkistoitu – Internet Archive) (englanniksi), (puolaksi)
ISU Results (englanniksi)